# name
Les obres de la ciutat: l'activitat constructiva i urbanística de la Universitat de Tortosa a la Baixa Edat Mitjana

# metadata.dc.contributor.other[].value
Universitat de Barcelona. Departament d'Història de l'Art

# metadata.dc.description.abstract[].value
[cat] Des d’un punt de vista general, qui ha volgut parlar de la historia de l'art -de fet, de la Historia de Tortosa (no només, però també, la de la Baixa Edat Mitjana), s'ha vist sovint obligat a especular, donada l'escassetat de dades "segures" publicades; a causa, en definitiva, de la manca d'estudis locals fets amb rigor i professionalitat. La constatació d'aquest fet evident és allò que, en darrer terme, va impulsar-me a iniciar una extensa recerca d'arxiu que s'ha materialitzat en diversos treballs, d'entre els quals destaca, per la seua amplitud -en tots els sentits del mot- aquest que teniu a les mans.

Un cop conegudes moltes de les series documentals que posseïm per a l'estudi de la Tortosa medieval, vaig considerar que una de les primeres coses que calia estudiar, era l'activitat constructiva i urbanística de la ciutat: malgrat que el centre artístic més important del territori va ser, sens dubte, la catedral, va ser la ciutat -la universitat- la institució que en un grau més elevat va marcar la forma del paisatge urbà i periurbà, va articular les xarxes de carrers, camins, ponts i places, va decidir sobre la construcció d'albergs i esglésies i, en moltes ocasions, hi va contribuir amb pecúnia o, fins i tot, contractant directament mestres de la construcció. Així, en lloc de redactar una "cartografía" de la cultura escrita o deis nobles de la Tortosa d'època moderna he intentat redactar, podríem dir-ho així, una "cartografia de les obres de la ciutat i el seu territori" als segles del gòtic, he estudiat, en definitiva, l'activitat constructiva i urbanística de la universitat de Tortosa a la Baixa Edat Mitjana.

# metadata.dc.source[].value
Tesis Doctorals - Departament - Història de l'Art

# metadata.dc.title[].value
Les obres de la ciutat: l'activitat constructiva i urbanística de la Universitat de Tortosa a la Baixa Edat Mitjana